Kalėnai
Apie kaimą Varėnos rajone žr. Kalėnai (Varėna). Kalėnai – kaimas Tauragės rajono savivaldybėje, 4 km nuo Lauksargių. Ilgą laiką Kalėnuose ieškota skalvių Šereikos pilies, bet ši pilis įtikinamai lokalizuojama ant Šereitlaukio piliakalnio. Kalėnuose esanti kalva Šarkokalnis siejamas su 1274 m. žuvusio pilies vado Šarkio (Sarkio) laidojimo apeigomis. Šalia Šarkokalnio yra miniatiūrinio piliakalnio formos kalva, vad. Pilale. Abi kalvos daugiau susietos su pagonių apeigomis, nei su krašto gynimu. Kalėnuose ieškota ir senkapio, vadinamo Milžinkapiu, čia lokalizuoti ir pilkapiai. Senkapis nerastas, o pilkapiai – tai Kalėnų miško pakraštyje esančios vėjo supustytos žemyninės smėlio kopos.